Հիմնավորում

«Հայաստանի Հանրապետության կառավարության 2002 թվականի նոյեմբերի 21 N 2013-Ն որոշման մեջ փոփոխություն կատարելու մասին» ՀՀ կառավարության որոշման նախագծի ընդունման

1. Իրավական ակտի անհրաժեշտությունը (նպատակը)

Վերոհիշյալ իրավական ակտի ընդունումը բխում է ԱԷՄԳ-ի կողմից ընդունված անվտանգության նոր՝ «Ատոմային էլեկտրակայանների անվտանգության հաշվետվության կառուցվածքը եւ բովանդակությունը» (Format and Content of the Safety Analysis Report for Nuclear Power Plants) GS-G-4.1 ստանդարտին համապատասխանեցնելու անհրաժեշտությամբ, ինչպես նաև Ֆուկուշիմայի ԱԷԿ-ում տեղի ունեցած վթարից քաղված դասերով:

Վերոհիշյալ իրավական ակտի ընդունումը բխում է նաև Հայկական Ատոմային Էլեկտրակայանի (այսուհետ՝ ՀԱԷԿ) 2-րդ էներգաբլոկի շահագործման ժամկետի երկարացման շրջանակներում իրականացվող աշխատանքների եւ վերլուծությունների ներկայացման եւ ՀԱԷԿ-ի 2-րդ էներգաբլոկի շահագործման լրացուցիչ ժամկետում անվտանգ շահագործման հիմնավորման հետ։

2.      Կարգավորման առարկան և առկա խնդիրները

Վերոհիշյալ որոշմամբ կսահմանվեն նոր, խստացված պահանջներ, ԱԷԿ –ի հրապարակի բնութագրերի և դրանց վերլուծության, միջուկային տեղակայանքի, անվտանգության ապահովման հայեցակարգի, անվտանգության համար կարևոր համակարգերի և տարրերի վերլուծության, էներգաբլոկի անվտանգության վերլուծության, շահագործման փորձի վերլուծության վերաբերյալ ներկայացվելիք տեղեկատվության բովանդակության և կառուցվածքի նկատմամբ:

3.      Իրավական ակտի կիրառման դեպքում ակնկալվող ադյունքը

Վերոհիշյալ որոշման ընդունումը թույլ կտա ՀԱԷԿ -ի շահագործման անվտանգության գնահատումն իրականացնել ժամանակակից պահանջների կիրառմամբ՝ հաշվի առնելով բնագավառում միջազգային լավագույն փորձը և Ֆուկուշիմայի ԱԷԿ-ում տեղի ունեցած վթարից քաղված դասերը եւ ՀԱԷԿ-ի 2-րդ էներգաբլոլի շահագործման նախագծային ժամկետի երկարացման աշխատանքների արդյունքները:

Տեղեկանք

«Հայաստանի Հանրապետության կառավարության 2002 թվականի նոյեմբերի 21 N 2013-Ն որոշման մեջ փոփոխություն կատարելու մասին» ՀՀ կառավարության որոշման նախագծի ընդունման առնչությամբ այլ իրավական ակտերի ընդունման կամ այլ իրավական ակտերում փոփոխություններ կատարելու անհրաժեշտության կամ բացակայության մասին

Վերոհիշյալ որոշման ընդունման առնչությամբ այլ իրավական ակտերի ընդունում կամ այլ իրավական ակտերում փոփոխություններ չեն նախատեսվում:

Տեղեկանք

« Հայաստանի Հանրապետության կառավարության 2003 թվականի նոյեմբերի 21-ի N 2013-Ն որոշման մեջ փոփոխություն կատարելու մասին» ՀՀ կառավարության որոշման նախագծի ընդունմամբ պետական բյուջեում եկամուտների եւ ծախսերի ավելացման կամ նվազեցման մասին

Վերոհիշյալ որոշման նախագծի ընդունման կապակցությամբ պետական բյուջեում եկամուտների և ծախսերի ավելացում կամ նվազեցում չի նախատեսվու